ขอความร่วมมือสื่อมวลชน งดเดินทางไปทำข่าวในกระทรวงสาธารณสุข จนกว่าจะมีประกาศเปลี่ยนแปลง
เนื่องจากสถานการณ์แพร่ระบาดของโรคโควิด -19 มีผู้ติดเชื้อจำนวนมาก และเมื่อวันจันทร์ที่ 5 กรกฎาคม 2564 เวลาประมาณ 9.00 น.– 10.30 น. ที่ห้องประชุมการบูร ชั้น 3 อาคาร 1 ตึกสำนักงานปลัดกระทรวงสาธารณสุข มีสื่อมวลชนที่มาร่วมทำข่าวติดเชื้อโควิด -19 ขอให้ทุกท่านที่ปฏิบัติงานในช่วงเวลาดังกล่าวเฝ้าระวัง สังเกตอาการของตนเอง หากมีอาการป่วยเข้าข่ายโรคโควิด -19 ขอให้ทำการตรวจหาเชื้อและพบแพทย์ ด้วยเหตุนี้ สำนักงานสารนิเทศ สำนักงานปลัดกระทรวงสาธารณสุข จึงแจ้งสื่อมวลชนทุกแขนงผ่าน Line Group เนื่องจากสถานการณ์การแพร่ระบาดโควิด -19  และมาตรการของศูนย์บริหารสถานการณ์โควิด -19 (ศบค.) กระทรวงสาธารณสุขขอความร่วมมือสื่อมวลชนติดตามการรายงานข้อมูลข่าวสารของกระทรวงสาธารณสุขผ่านทางออนไลน์ของหน่วยงานในสังกัด ตั้งแต่วันที่ 11 กรกฎาคม 2564 เป็นต้นไป หากมีการเปลี่ยนแปลงจะแจ้งให้ทราบอีกครั้ง เพื่อลดการเดินทางและการรวมตัวเป็นกลุ่มป้องกันความสี่ยงในการแพร่และรับเชื้อ